《太虚观》
宋代·周绛

骨化黄金鹤化胎，仙翁轻举出尘埃。
石幢云锁水常在，玉马星驰炼未回。
绿草晚烟梅雨发，朱藤余萼麦风开。
丹泉长活芙蓉死，会买张山卜築来。

作者简介：周绛，字干臣，溧阳（今属江苏）人。少为道士。后还俗发愤读书，登太宗太平兴国间进士。真宗景德元年（一○○四）。官太常博士（《续资治通鉴长编》卷五六）。后以尚书都官员外郎知毗陵。清嘉庆《溧阳县志》卷一三有传。